Diari Oficial de la Generalitat Valenciana


Sumari del DOGV 1968, del 19-02-1993 (1993/827206)

RESOLUCIÓ de 8 de febrer de 1993, del Rectora de la Universitat de València, per la qual convoca proves selectives per a l'ingrés de personal fix en llocs vacants d'aquesta plantilla.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   1968

Data del DOGV
:   19-02-1993

Secció del DOGV
:   AUTORITATS I PERSONAL

Número del document
:   1993/827206


Data del document
:   08-02-1993

Organisme emissor
:   Universitat de València

Tipus de document
:   Resolució

Resolució de 8 de febrer de 1993, del Rectorat de la Universitat de València, per la qual convoca proves selectives per a l'ingrés de personal fix en llocs vacants d'aquesta plantilla.  
Aquest Rectorat, fent ús de les competències que li atribueix l'article 18, en relació amb l'article 3.e de la Llei de Reforma Universitària, i segons el que estableixen els estatuts d'aquesta universitat i el Conveni Col·lectiu per al Personal laboral de les Universitats Públiques de la Comunitat Valenciana, convoca proves selectives per a l?ingrés de personal laboral fix en els llocs de treball que s'especifiquen a l'annex I d'aquesta convocatòria, d'acord amb les següents  
BASES DE LA CONVOCATORIA  
1. Normes generals.  
1.1 Es convoquen proves selectives per a l?ingrés com a personal laboral fix als llocs de treball vacants en la plantilla de la Universitat de València (València i Burjassot). Les condicions dels llocs vacants són les que s'especifiquen a l'annex I d'aquesta convocatòria.  
1.2 Les condicions de treball dels diferents llocs convocats són les que regulen el Conveni Col·lectiu per al Personal Laboral de les Universitats Públiques de la Comunitat Valenciana (DOGV núm. 1.257, del 5 de maig de 1990) i altres normes legals que hi són aplicables.  
1.3 L'exercici d'aquests llocs de treball és sotmès a la Llei 53/1984 de 26 de desembre, en matèria d'incompatibilitats.  
2. Procediment de selecció.  
2.1 El procediment de selecció del personal aspirant consta de tres fases:  
Primera fase  
a) Prova teòrica. Basada en el contingut del perfil de cadascun dels llocs de treball que figuren a l'annex I d'aquesta convocatòria. Aquesta prova és eliminatòria.  
b) Prova pràctica. Relacionada, així mateix, amb el perfil de cadascun dels llocs que figuren a l'annex I d'aquesta convocatòria. Aquesta prova és eliminatòria.  
Segona fase  
Concurs. Valoració dels mèrits aportats pels aspirants segons el barem fixat a l'annex II d'aquesta convocatòria. Aquesta fase serà efectiva per als aspirants que hagen superat les proves de la primera fase i, només en aquest cas, se sumarà a la puntuació que s'hi haja obtingut.  
Tercera fase  
Entrevista. Té caràcter obligatori. Es farà davant el tribunal i tindrà per objectiu conèixer les aptituds professionals dels candidats en relació amb els llocs de treball i el contrast de la seua experiència professional amb les exigències d'aquests. S'entendrà que els candidats que no es presenten a l?entrevista renuncien els drets a la plaça, llevat que justifiquen davant el tribunal la seua absència per causa de força major o necessitat i que aquest així ho estime.  
3. Requisits dels aspirants.  
3.1 Per ser admesos en aquestes proves, cal posseir els requisits següents:  
a) Tenir la nacionalitat espanyola  
b) Tenir complits els 18 anys el dia en què finalitze el termini de presentació de sol·licituds.  
c) Posseir la titulació acadèmica requerida per exercir el lloc de treball, segons l'annex I, i els altres requisits i condicions expressades en la descripció dels llocs.  
d) No trobar-se inhabilitat per a l?exercici de funcions públiques.  
e) No haver estat separat, mitjançant expedient disciplinari, de cap administració o col·locació pública.  
4. Sol·licituds.  
4.1 Qui desitge prendre part en aquestes proves selectives ho ha de fer constar així a la sol·licitud, que serà facilitada gratuïtament a la Consergeria de la Gerència d'aquesta Universitat (carrer de Roger de Llúria, núm. 6).  
4.2 Les sol·licituds cal adreçar-les al Rectorat de la Universitat de València. El termini de presentació de sol·licituds és de 20 dies naturals a partir de l?endemà de la publicació d'aquesta convocatòria en el Diari Oficial de la Generalitat Valenciana. Les sol·licituds cal presentar-les a qualsevol de les oficines d'Ibercaja que figuren a l'annex IV d'aquesta convocatòria, i en aquest mateix acte de presentació caldrà abonar les taxes que estableix la base 4.3. Les sol·licituds també poden ser presentades en la forma que estableix l?article 66 de la Llei de Procediment Administratiu.  
4.3 Juntament amb la sol·licitud, els aspirants han d'aportar els documents següents:  
- Una fotocòpia del DNI.  
- El currículum professional.  
- Una fotocòpia compulsada de la titulació acadèmica requerida o aportada com a mèrit.  
- L?acreditació documental (amb originals o còpies compulsades) de l'experiència, formació, coneixements i altres mèrits relacionats amb el lloc de treball i que siguen al·legats al currículum de l'aspirant.  
Els drets d'examen són de 1.560 PTA, que han de ser ingressades al compte corrent 2085 9345 38 80 146455 62 «Universitat de València, drets d'examen», a Ibercaixa. Com a justificant del pagament de la taxa i de la presentació de la instància n'hi haurà prou amb la impressió del segell de l'entitat bancària a la sol·licitud.  
4.4 Els aspirants que sol·liciten adaptació d'examen perquè presenten discapacitació superior o igual al 33% ho han de fer constar així a la instància i justificar-ho documentalment.  
5. Admissió dels aspirants.  
5.1 Acabat el termini de presentació de sol·licituds, l?òrgan competent dictarà la resolució que contindrà la relació de les persones admeses i excloses i que es publicarà en el Diari Oficial de la Generalitat Valenciana. Els exclosos disposaran d'un termini de 10 dies, a comptar des de l?endemà de la data de publicació d'aquesta resolució, per esmenar els defectes que motivaren la seua exclusió.  
5.2 Transcorregut el termini establert a l'apartat anterior, es dictarà la resolució que es publicarà igualment en el Diari Oficial de la Generalitat Valenciana, per la qual es notificarà la llista definitiva d'admesos a les proves, les dates de començament dels exercicis corresponents a cada lloc de treball convocat i els tribunals de cada un d'ells.  
6. Tribunals qualificadors.  
6.1 Els tribunals qualificadors de les proves tenen la composició que figura a l'annex III d'aquesta convocatòria.  
6.2 Cap dels tribunals no podrà constituir-se ni actuar sense la presència, almenys, de tres dels seus membres.  
6.3 Els membres dels tribunals, i els assessors, especialistes i ajudants, es troben subjectes als motius i causes de recusació i abstenció dels articles 20 i 21 de la Llei de procediment administratiu.  
6.4 Els tribunals poden, sempre sota la seua direcció i control directes, servir-se d'ajudants i assessors especialistes, a fi d'accelerar les proves.  
6.5 Durant el desenvolupament de les proves selectives, els tribunals resoldran qualsevol dubte que puga ser plantejat sobre l'aplicació d'aquestes normes.  
6.6 A l'efecte de comunicacions i altres incidències, els tribunals tenen la seu a la Gerència de la Universitat (carrer de Roger de Llúria, núm. 6, 5è pis).  
6.7 Els tribunals que actuen en aquestes proves percebran les assistències establertes per la legislació vigent.  
7. Desenvolupament dels exercicis.  
7.1 Els aspirants seran convocats a cada exercici en crida única, i seran exclosos de les proves aquells que no hi compareguen.  
7.2 L?ordre d'actuació, en els exercicis en què siga necessari, serà fixat pel tribunal respectiu amb l'antelació suficient.  
7.3 Si, pel nombre d'aspirants, cal realitzar les fases de les proves en diversos dies, aquests seran fixats i fets públics pel tribunal amb l'antelació suficient.  
7.4 Les proves selectives tindran lloc a les dependències de la Universitat de València (València i Burjassot).  
8. Qualificació de les proves.  
Primera fase  
8.1 La prova teòrica serà qualificada de 0 a 10 punts. Per aprovar-la, caldrà obtenir-hi almenys cinc punts.  
8.2 La prova pràctica serà valorada de 0 a 10 punts. Per aprovar-la, caldrà obtenir-hi almenys cinc punts.  
8.3 La puntuació obtinguda en aquesta primera fase quedarà determinada per la suma de cadascuna de les dues parts que la componen.  
Segona fase  
8.4 Els mèrits aportats pels aspirants seran valorats per l'aplicació del barem que figura a l'annex II d'aquesta convocatòria, amb un valor màxim de 7,5 punts.  
8.5 Només podran ser valorats els mèrits dels aspirants que hagen superat la primera fase de les proves selectives.  
Tercera fase  
8.6 L'entrevista amb el tribunal serà valorada de 0 a 3 punts.  
8.7 La qualificació definitiva de les proves serà determinada per la suma de les puntuacions obtingudes en cadascuna de les tres fases que les componen.  
9. Relació de les persones seleccionades.  
9.1 Després d'acabar cada una de les parts de què es compon la primera fase de les proves, el tribunal en farà públics els resultats.  
9.2 Finalitzades la segona i la tercera fases, la universitat farà pública als llocs de l?examen i al tauler d'anuncis de la Gerència, una relació que contindrà les puntuacions obtingudes en cada fase.  
9.3 Així mateix, es farà pública una llista d'aspirants amb la suma total de les puntuacions obtingudes en cada fase, ordenada de major a menor per ordre de puntuació, i que serà interrompuda coincidint amb el nombre de vacants. convocades a cada lloc de treball. Només els aspirants que hi siguen inclosos podran ser declarats aprovats. En cap cas el fet d'haver superat les tres fases de les proves, sense haver obtingut plaça, no podrà ser considerat com a «aprovat sense plaga».  
9.4 En cas d'empat l'ordre serà establert d'acord amb la puntuació obtinguda en la primera fase conjuntament. Si l'empat persisteix, s'atendrà la major puntuació de la segona part de la primera fase, i si encara persisteix l'empat, es resoldrà per sorteig públic entre els empatats.  
9.5 El tribunal remetrà la relació de persones aprovades, segons l'ordre establert al punt 9.3, que haurà de ser igual en nombre al de places convocades. Això no obstant, el tribunal podrà, si ho considera oportú, proposar un nombre d'aspirants que hagen superat les proves sense obtenir plaça, perquè puguen ser contractats si és que alguns dels aspirants no formalitza el contracte. Aquesta proposta també es farà pública.  
Al mateix temps, amb els aspirants seleccionats, es configurarà una borsa de treball, per ordre de puntuació, a la qual es recorrerà per a la formalització de contractes de durada determinada o substitucions per qualsevol motiu, en llocs de treball iguals als que s'ha concursat.  
10. Presentació de documents.  
10.1 En el termini de 20 dies des que es farà pública la relació de persones aprovades, i abans de formalitzar els contractes, les persones seleccionades hauran d'aportar els documents següents:  
a) Justificant de posseir la titulació acadèmica exigida per ocupar el lloc de treball.  
b) Certificat de naixement expedit pel registre civil corresponent.  
c) Declaració jurada o promesa de no haver estat separat, mitjançant expedient disciplinari, de cap administració o col·locació pública.  
d) Certificat mèdic acreditatiu de no patir cap malaltia o defecte físic que impedesca el desenvolupament de les funcions corresponents, expedit per l'organisme oficial competent.  
10.2 Els aspirants que, fora del termini indicat i excepte casos de força major, no presenten la documentació esmentada, o si d'aquesta es desprèn que no compleixen alguns dels requisits establerts en la convocatòria, no podran ser contractats, i totes les actuacions quedaran anul·lades, sense perjudici de la responsabilitat en que es puga incórrer per falsedat d'instància. En aquest cas, serà operatiu allò que disposa el punt 9.5 de les bases de la convocatòria.  
11. Formalització dels contractes.  
11.1 L'òrgan competent formalitzarà el contracte laboral amb caràcter indefinit. Fins aleshores, l'aspirant no tindrà dret a cap percepció econòmica.  
11.2 A tots els contractes els seran aplicables els períodes de prova establerts per a cada grup al Conveni col·lectiu per al personal laboral de les universitats públiques de la Comunitat Valenciana. Qui supere aquests períodes de prova adquirirà la condició de personal laboral fix.  
12. Norma final.  
La convocatòria, les seues bases i tots els actes administratius que siguen dictats per executar-la, llevat de les actuacions dels tribunals, poden ser objecte de recurs per les persones interessades davant el Rectorat de la Universitat de València mitjançant recurs de reposició o, directament, per la via contenciosa administrativa, d'acord amb l'article 22 de la Llei de Reforma Universitària i l'article 236 dels Estatuts de la Universitat de València. Els terminis d'interposició seran, en el cas del recurs de reposició, d'un mes a partir de l'endemà de la publicació d'aquesta convocatòria o de la publicació dels seus actes executius, i de dos mesos, en aquests mateixos supòsits, en el cas d'interposició de recurs contenciós administratiu.  
Contra els actes dels tribunals es pot interposar recurs d'alçada davant el Rectorat en el termini de 15 dies comptats a partir de l'endemà de la publicació de la corresponent resolució dels tribunals.  
ANNEX I  
Prova selectiva núm. 1.  
Lloc de treball: Oficial Primera Electricista.  
Nombre de places: 3.  
Classificació del lloc: C13A.  
Condicions del lloc: contracte laboral fix, grup C, del Conveni Col·lectiu per al Personal Laboral de les Universitats de la Comunitat Autònoma Valenciana (període de prova: 2 mesos).  
Perfil del lloc:  
- Manteniment i reparació de les instal·lacions de l?edifici (amb total domini en l?àrea d'electricitat) i coneixements bàsics suficients per atendre incidències en els altres oficis que intervenen en el manteniment d'edificis: fontaneria-calefacció, manyeria, obres, etc.  
Requisits:  
- Títol de FP2 (branca electricitat) o equivalent.  
Mèrits preferents:  
- Experiència professional acreditada en manteniment d'edificis o instal·lacions.  
- Coneixements acreditats d'oficis addicionals al requerit com a principal en la convocatòria.  
Prova selectiva núm. 2.  
Lloc de treball: Oficial Primera Fontaneria.  
Nombre de places: 1.  
Classificació del lloc: C13A.  
Condicions del lloc: contracte laboral fix, grup C, del Conveni Col·lectiu per al Personal Laboral de les Universitats de la Comunitat Autònoma Valenciana (període de prova: 2 mesos).  
Perfil del lloc:  
- Manteniment i reparació de les instal·lacions de l?edifici (amb total domini en l?àrea de fontaneria-calefacció) i coneixements bàsics suficients per atendre incidències en els altres oficis que intervenen en el manteniment d'edificis: electricitat, manyeria, obres, etc.  
Requisits:  
- Títol de FP2 (branca de fontaneria) o equivalent.  
Mèrits preferents:  
- Experiència professional acreditada en manteniment d'edificis o instal·lacions.  
- Coneixements acreditats d'oficis addicionals al requerit com a principal en la convocatòria.  
ANNEX II  
Experiència professional: de 0 a 4 punts.  
Titulació acadèmica superior a la necessària per a l'accés a la plaça: de 0 a 0,50 punts.  
Coneixement del valencià: de 0 a 1 punt.  
- Oral: 0,25 punts.  
- Elemental: 0,50 punts.  
- Mitjà: 0,75 punts.  
- Superior: 1 punt.  
Altres mèrits (informàtica, idiomes comunitaris, cursos, etc.): de 0 a 2 punts.  
La valoració d'aquest apartat s'adequarà a cada plaça segons els mèrits preferents que figuren a l'annex I.  
ANNEX III  
Tribunal  
President: Gerent o persona que delegue.  
Vocals:  
- 2 representants de la Universitat designats pel rector.  
- 2 representants del Comitè d'Empresa, un de cada una de les centrals sindicals més representatives.  
Secretària: la Cap del Servei de Personal o persona que delegue, amb veu però sense vot.  
ANNEX IV  
Ibercaja, OP. Carrer de Roger de. Llúria, 6  
Ibercaja, urb. 1. Gran Via de Ramón y Cajal, 31  
Ibercaja, urb. 2. Baró de Càrcer, 17  
Ibercaja, urb. 3. Avinguda del Port, 71  
Ibercaja, urb. 4. Mare de Déu de la Cabeza, 69  
Ibercaja, urb. 5. Poeta Al Russafí, 2  
Ibercaja, urb. Mislata. Santa Teresa, 29  
Ibercaja, urb. Port de Sagunt. Avinguda 9 d'Octubre, 59.